**Средно општинско училиште „Гошо Викентиев"** — средно училиште во Кочани. Училиштето го носи своето име по учесникот во Народноослободителната борба, Ѓошо Викентиев.

Историја
--------

Училиштето е основано со одлука на Народниот одбор на Кочани од 5 декември 1959 година како Индустриско училиште со практична обука. Во почетоците, паралелката се школувала во подрумската просторија на зградата на гимназијата. Тогаш учениците биле обучувани металостругари, металоглодачи, машинобравари и бравари.

Првата зграда на „Ѓошо Викентиев" (денес на ОУ „Малина Попиванова").
Учебната година 1963/64, училиштето ја почнало во својата прва сопствена зграда, односно зградата на сегашното Основно училиште „Малина Попиванова". Во седумдесеттите години, биле отворена првата електротехничка струка, насока електротехничар енергетичар. Тогаш училиштето прераснало во првото електромашинско училишно средиште во источниот дел на СР Македонија, опфаќајќи ученици од Гевгелија до Делчево. Бројот на паралелките бил повеќе од петнаесет.

Во осумдесеттите години на минатиот век, училиштето се зголемило на повеќе од триесет паралелки. Машинската струка била заокружена со сите потребни профили, кон електротехничката е додаден профилот електроинсталатер и монтер, воведена била графичката струка, како и профилот возачи во сообраќајната струка.

Училиштето го добило Решение за нова училишна зграда, донесено Собранието на Општина Кочани. Новата училишна зграда, која е сегашната, била пуштена во употреба на 1 септември 1985 година.

Соодветно на потребите на индустриската сместивост во деведесеттите години на минатиот век, „Руен", „Хартија", „Атом", „Печатница" и др. биле отворено профилите: хемиско-технолошка струка, ѕидаро-фасадери, нови профили на графичката струка.

Училишната зграда во 2003.
За учебната 2004/05, во училиштето се школувале 1278 ученици во 38 паралелки, во три струки (сообраќајна, машинска и електротехничка), и 11 профили. Наставата ја изведувале 67 професори организирани во 7 стручни активи.

### Досегашни директори

* Никола Савев

Особености
----------

Училиштето располага со 20 специјализирани училници - кабинети за квалитетно изведување на теоретската настава, 5 работилници за потесната практична настава, 5 специјализирани кабинети за практична настава и автосервис. Имаме Европски стандард на корисна површина по ученик од 9,72 м2. Мошне функционални се ходниците, скалилата, санитарните јазли и други помошни простории во училишната зграда. Осумте канцеларии се доволни за раководниот кадар, педагошката служба и администрацијата. Има и доволно магацински и складиштен простор на училиштето.

### Наставни профили

#### Електротехничка струка

Ова е една од најатрактивните струка во училиштето, во која се застапени пет насоки: компјутерска техника и автоматика, електроника и телекомуникации, електроенергетика, електроинсталатер и монтер, и електромеханичар.

#### Машинска струка

Насоки во машинската струка се: машински техничар, машинско-енергетски техничар, бравар и машинобравар, металостругар и металоглодач и автомеханичар.

#### Сообраќајна струка

Сообраќајната струка во училиштето започнува со создавањето на авто-школата. Таа овозможува обука на ученици што ќе се стекнат со знаења од оваа струка, а во исто време ќе можат да добијат дозвола за управување со моторно возило. Авто-школата работи и за учениците, но и за кандидати надвор од училиштето кои сакаат да положат возачки испит.

Галерија
--------

* Влезот на зградатаВлезот на зградата
* Поглед од југоистокПоглед од југоисток
* Поглед од североистокПоглед од североисток
* Биста на Ѓошо ВикентиевБиста на Ѓошо Викентиев
* Влезот во дворотВлезот во дворот
* Поставка од машина пред влезот на зградатаПоставка од машина пред влезот на зградата

Поврзано
--------

* СУ „Љупчо Сантов"

Наводи
------

1. ↑  Листа на средни училишта во кои е застапено стручното образование во Република Македонија
2. 1 2  „\*(Почетна)". СОУ „Ѓошо Викентиев" - Кочани. Архивирано од изворникот на 7 февруари 2005. Посетено на 19 септември 2023.
3. 1 2 3 4 5  „За нас". СОУ „Ѓошо Викентиев" - Кочани. Архивирано од изворникот на 2 јуни 2023. Посетено на 19 септември 2023.
4. ↑  „Curriculum Vitae of the Principal Nikola Savev". СОУ „Ѓошо Викентиев" - Кочани. Архивирано од изворникот на 31 август 2004. Посетено на 19 септември 2023.

Надворешни врски
----------------

* Службена мрежна страница на училиштето
* Поранешна службена мрежна страница на училиштето (1997-2018)
* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука

Наводи
------



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кочани |
| --- |
|  |
| Географија | Осогово • Плачковица • Кочанска Котлина • Кочанска Река • Езеро Гратче • Пониква | Грб на Општина Кочани |
|  |
| Знаменитости | Долно Градиште • Пантелеј • Мородвис • Свиланово • Споменик на слободата • Средновековни кули (Саат-кула) |
|  |
| Спорт | ФК Осогово • Стадион Никола Мантов • Сејмени |
|  |
| Настани | Драмски аматерски фестивал • Денови на кочанскиот ориз |
|  |
| Образование | СОУ „Ѓошо Викентиев" • СOУ „Љупчо Сантов" • ОУ „Никола Карев" • ОУ „Раде Кратовче" • ОУ „Св. Кирил и Методиј" • ОУ „Малина Попиванова" • ОУ „Крсте Петков Мисирков" • ОМУ „Ристо Јуруков" • Библиотека „Искра" |
|  |
| Личности | Александар Алексиев • Борис Стојчев • Бранко Пендовски • Благоја Попов • проф. д-р Благој Попов • Кирил Ѕ'мбов • д-р Константин Апостолов • Лазар Бабамов • Малина Попиванова • проф. д-р Миле Хаџи Василев • Насе Насев • Никола Вражалски • Ристо Јуруков • Сашко Насев • Стефан Попиванов • Стево Теодосиевски • Симеон Иванов - Канго • Цеко Стефанов • Харалампие Манчев |
|  |
| Села | Бели · Горни Подлог · Долни Подлог · Горно Гратче · Грдовци · Долно Гратче · Јастребник · Лешки · Мојанци · Нивичани · Пантелеј · Пашаџиково · Полаки · Припор · Рајчани · Тркање · Црвена Нива · Оризари · Безиково · Вранинци · Главовица · Костин Дол · Небојани · Ново Село · Пресека · Прибачево · Речани |

 |